Hvort sem heyrandi kennari les fyrir börnin og túlkur túlkar söguna eða döff kennari túlki 
um leið og heyrandi kennari les upphátt, þá fylgir sagan takti raddmálsins.
Þegar við fylgjum þeim takti sem er í heyrandi bekk, þá náum 
ekki að fylgja eigin takti, vinna með fingrastafrófið og táknmálið.
Taktur raddmáls og táknmáls er ekki sá sami, og það skapast 
spenna í táknmálsvinnunni við að reyna að fylgja raddmálinu.
Í döff Byrjendalæsi fáum við ró til að lesa söguna fyrir 
nemendur á íslensku táknmáli í táknmálsumhverfi.
Við fáum tækifæri að tjá okkur á eigin hraða, lesum 
söguna á táknmáli og stöfum ný orð fyrir nemendur.
Í döff stofu, í gegnum táknmálið, náum við að 
tákna og tengja tákn við fingrastöfun og ritað mál.
Við erum að vinna sjónrænt með 
tvö mál, stefna að tvítyngi í gegnum sjón.
Við kennararnir ræddum um hvað nemendur okkar 
skildu söguna mikið betur þegar hún var sögð á táknmáli.
Auk þess sem félagsleg staða þeirra hefur breyst 
mikið þegar þeir ná að hafa samskipti á táknmáli.
Ég hugleiddi hvort ávinning þess væri að finna í að vera saman í 
táknmálsumhverfi á döff svæði með döff starfsfólki í döff menningu,
þar sem öll samskipti eru á táknmáli, 
allt þetta fléttast saman.
Allir læra að bera virðingu fyrir hver öðrum óháð aldri 
og fá tækifæri til að hafa fullorðnar döff fyrirmyndir.
Þetta passar vel við það sem 
Paddy Ladd segir um deafhood.
Þegar ég kom inn í döff stofu með mínum nemanda 
sátu hinir við borð og voru að spjalla við kennara.
Einn nemandi sat fyrir miðju og fylgdist með umræðunum, 
horfði á þann sem talaði hverju sinni.
Andlit hans ljómaði. Ég sá hversu spenntur,
afslappaður og ánægður hann var.
Það segir mér að hann hafði 
fullt aðgengi að samskiptunum.
Þarna lærðu þau eðlileg samskipti á táknmáli, hvernig 
þau hlusta á hvert annað og sýna hvert öðru virðingu.
Það gladdi mig að sjá eðlilegt samtal.
Ég fylltist stolti að sjá móðurmálið mitt í 
táknmálsumhverfi og ég gat fylgst með samræðunum.
Þessi stofa er eini staðurinn í skólanum þar sem  
táknmál er notað sem móðurmál í kennslu.
Ég fann að þar á ég heima.